CELEX: 32007R0242
Language: sk
Date: 2007-03-06
Title: Nariadenie Komisie (ES) č. 242/2007 zo 6. marca 2007 o povolení endo-1,4-beta-xylanázy EC 3.2.1.8 (Belfeed B1100MP a Belfeed B1100ML) ako kŕmnej doplnkovej látky (Text s významom pre EHP)

13.3.2007   
            
            
               SK
            
            
               Úradný vestník Európskej únie
            
            
               L 73/1
            
         
      NARIADENIE KOMISIE (ES) č. 242/2007
   zo 6. marca 2007
   o povolení endo-1,4-beta-xylanázy EC 3.2.1.8 (Belfeed B1100MP a Belfeed B1100ML) ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe. K tejto žiadosti boli priložené údaje a doklady vyžadované podľa článku 7 ods. 3 uvedeného nariadenia.
            
         
               (3)
            
            
               Žiadosť sa týka nového použitia prípravku endo-1,4-beta-xylanázy EC 3.2.1.8 produkovanej mikrorganizmom Bacillus subtilis (LMG S-15136) ako kŕmnej doplnkovej látky pre kačice, ktorý sa má zatriediť do kategórie doplnkových látok „zootechnické doplnkové látky“.
            
         
               (4)
            
            
               Metóda analýzy uvedená v žiadosti o povolenie v súlade s článkom 7 ods. 3 písm. c) nariadenia (ES) č. 1831/2003 sa týka určenia aktívnej látky v doplnkovej látke v krmive. Metóda analýzy uvedená prílohe k tomuto nariadeniu sa preto nemá považovať za analytickú metódu Spoločenstva v zmysle článku 11 nariadenia Európskeho parlamentu a Rady (ES) č. 882/2004 z 29. aprila 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2).
            
         
               (5)
            
            
               Použitie endo-1,4-beta-xylanázy EC 3.2.1.8 produkovanej mikroorganizmom Bacillus subtilis (LMG S-15136) bolo bez časového obmedzenia povolené pre prasiatka (odstavčatá) nariadením Komisie (ES) č. 1206/2005 (3) a na výkrm kurčiat nariadením Komisie (ES) č. 1259/2004 (4). Na podporu žiadosti o povolenie pre kačice boli predložené nové údaje. Európsky úrad pre bezpečnosť potravín (ďalej len „úrad“) dospel vo svojom stanovisku z 15. júna 2006 (5) k záveru, že bezpečnosť tejto doplnkovej látky z hľadiska spotrebiteľa, používateľa a životného prostredia sa už stanovila a v súvislosti s novým navrhovaným použitím nedôjde k zmene. Okrem toho dospel k záveru, že použitie prípravku nemá nepriaznivý účinok na túto dodatočnú kategóriu zvierat a že používaním tohto prípravku sa môžu zlepšiť zootechnické parametre u kačíc. Úrad nie je toho názoru, že sú potrebné osobitné požiadavky na monitorovanie po uvedení prípravku na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom Spoločenstva zriadeným podľa nariadenia (ES) č. 1831/2003.
            
         
               (6)
            
            
               Z posúdenia uvedeného prípravku vyplýva, že podmienky povolenia uvedené v článku 5 nariadenia (ES) č. 1831/2003 sú splnené. Použitie uvedeného prípravku by sa preto malo povoliť, ako je uvedené v prílohe k tomuto nariadeniu.
            
         
               (7)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat, za podmienok ustanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. marca 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. EÚ L 165, 30.4.2004, s. 1. Nariadenie zmenené a doplnené nariadením Rady (ES) č. 1791/2006 (Ú. v. EÚ L 363, 20.12.2006, s. 1).
   
      (3)  Ú. v. EÚ L 197, 28.7.2005, s. 12.
   
      (4)  Ú. v. EÚ L 239, 9.7.2004, s. 8.
   
      (5)  Stanovisko Vedeckej skupiny pre doplnkové látky a výrobky alebo látky používané v krmivách pre zvieratá k bezpečnosti a účinnosti enzýmového prípravku Belfeed B1100MP a Belfeed B1100ML (endo-1,4-beta-xylanáza) povoleného ako kŕmna doplnková látka v súlade so smernicou Rady 70/524/EHS. Prijaté 15. júna 2006. Vestník EFSA (2006) 368, 1 – 7.
   
      PRÍLOHA
      
                  Identifikač-né číslo doplnkovej látky
               
               
                  Názov držiteľa povolenia
               
               
                  Doplnková látka (obchodný názov)
               
               
                  Zloženie, chemický vzorec, opis, analytická metóda
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletných krmív s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť.
                  
               
            
                  4a1606
               
               
                  Beldem SA
               
               
                  endo-1,4-beta-xylanáza
                  EC 3.2.1.8
                  (Belfeed B1100MP Belfeed B1100ML)
               
               
                  
                     Zloženie doplnkovej látky
                  
                  Prípravok endo-1,4-beta-xylanázy EC 3.2.1.8 s minimálnou aktivitou 100 IU (1) /g v tuhom stave a 100 IU/ml v kvapalnom stave
                  
                     Charakteristika účinnej látky
                  
                  endo-1,4-beta-xylanáza EC 3.2.1.8 produkovaná mikroorganizmom Bacillus subtilis (LMG S-15136)
                  
                     Analytická metóda
                      (2)
                  
                  Kolorimetrická metóda, pri ktorej sa meria farbivo rozpustné vo vode uvoľnené enzýmom zo pšeničného arabinoxylánového substrátu zosieťovaného azurínom
               
               
                  kačice
               
               
                  —
               
               
                  10 IU
               
               
                  —
               
               
                  
                              1.
                           
                           
                              V pokynoch na použitie doplnkovej látky a premixu je potrebné uviesť teplotu skladovania, dobu použiteľnosti a stabilitu pri granulovaní.
                           
                        
                              2.
                           
                           
                              Odporúčaná dávka na kilogram kompletného krmiva: endo-1,4-beta-xylanáza: 10 IU.
                           
                        
                              3.
                           
                           
                              Na použitie v kŕmnej zmesi bohatej na neškrobové polysacharidy (hlavne arabinoxylány), napr. obsahujúcej viac ako 40 % pšenice.
                           
                        
                              4.
                           
                           
                              V prípade, že k manipulácii s výrobkom alebo k jeho miešaniu dochádza v uzavretom prostredí, odporúča sa pri miešaní používať ochranné okuliare a masky, ak prístroje na miešanie nie sú vybavené systémami odsávania.
                           
                        
               
                  2. 4. 2017
               
            
         (1)  IU je množstvo enzýmu, ktorým sa uvoľní 1 mikromol redukujúcich cukrov (ekvivalentov xylózy) zo xylánu z brezového dreva za minútu pri pH 4,5 a teplote 30 oC.
      
         (2)  Podrobnosti o analytických metódach sú k dispozícii na tejto internetovej adrese referenčného laboratória Spoločenstva: www.irmm.jrc.be/html/crlfaa/